Richard Krajčo

Richard Krajčo (* 1. jún 1977, Ostrava) je český divadelný a filmový herec, spevák, pesničkár a frontman skupiny Kryštof.

 Životopis 
Pôvodne sa vyučil za elektrikára. Po maturite študoval na Vysokej škole banskej v Ostrave, štúdium ale po niekoľkých semestroch ukončil a začal sa venovať hudobnej kariére, najskôr ako DJ v kluboch. V Havířove v roku 1993 založil hudobnú skupinu Kryštof. V roku 1996 bol prijatý na Janáčkovo konzervatórium v Ostrave na hudobno-dramatický odbor.

V rokoch 1998 až 2009 moderoval v Českej televízii spoločne s Alešom Juchelkom hudobnú hitparádu Medúza. V roku 1999 získal prvý angažmán v Divadle Petra Bezruča v Ostrave – úlohu Hamleta. O rok neskôr získal Cenu Alfréda Radoka v kategórii Talent roka. Od roku 2003 bol členom Činohry Národného divadla v Prahe, kde však v roku 2013 skončil, na protest proti spôsobu odvolania riaditeľa prvej scény Jana Buriana ministrom kultúry Jiřím Balvínom.

Dňa 6. augusta 2005 sa oženil so speváčkou Ivou Frühlingovou. Začiatkom roku 2006 sa ich manželstvo rozpadlo. 22. novembra 2008 sa oženil druhýkrát s modelkou Martinou Poulíčkovou, bývalou manželkou športového moderátora TV Nova. Na jar 2009 sa im narodilo prvé dieťa – syn Richard. V novembri 2011 sa im narodila dcéra Berenika. V septembri 2013 Krajčo potvrdil, že sa s manželkou rozvádzajú. Od roku 2013 je jeho partnerkou režisérka a scenáristka Karin Babinská, v roku 2017 sa s ňou oženil.

 Herecké roly 

 Divadlo 
 Keith Huff- Daždivé dni (Denny)
 William Shakespeare – Hamlet (Hamlet)
 William Saroyan – Tracyho tiger (Tracy)
 Na motívy – Orfeus a Eurydika (Orfeus)
 Ch. Durang – Nevyliečiteľní (Bruce)
 Tennessee Williams – Sklenený zverinec (Tom)
 A. Fadejeva – Mladá Garda
 William Shakespeare – Rómeo a Júlia (Benvolio)
 William Shakespeare – Rómeo a Júlia (Merkucio)
 H. Müller – Hamlet – machina (Hamlet)
 Molière – Lakomec (Kleant)
 A. Basso – Predavač duší (mladík)
 V. Sigarev – Čierne mlieko (Levčik; Divadlo Kolowrat, premiéra 13. novembra 2004)
 William Shakespeare – Richard III. (Richard III.; Stavovské divadlo, premiéra 2. marca 2006, stále sa hrá)
 Joe Penhall – Láska a porozumenie (Richie; Divadlo Ungelt, premiéra 6. februára 2004)
 Pierre-Augustin Caron de Beaumarchais – Bláznivý deň aneb Figarova svadba (Figaro)

náhľad|Richard Krajčo, 2013

 Film a televízia 
 Udělení milosti se zamítá (TV, 2002)
 Z rodinného alba (TV, 2002)
 Krysař (2003)
 Nuda v Brně (2003)
 Non Plus Ultras (2004)
 Post Coitum (2004)
 Comeback (TV, 2005)
 Hrubeš a Mareš jsou kamarádi do deště (2005)
 Sametoví vrazi (2005)
 Hraběnky (TV, 2007)
 Nemocnice na kraji města – nové osudy (TV seriál, 2008)
 Znamení koně (TV seriál, 2011)
 Křídla Vánoc (2013)
 Vraždy v kruhu (2015)

 Ocenenia 
 2000: Cena Alfréda Radoka  v kategórii Talent
 2012: Cena Thálie v kategórii Činohra – muži za výkon v inscenácii Daždivé dni v Divadle Ungelt
 2013: Český slávik – 3. miesto v kategórii Speváci

 Referencie 

 Iné projekty 

 Externé odkazy 



 Richard Krajčo na FDb.cz
 Richard Krajčo na Dabingforum.cz
 Richard Krajčo: Počítám, že to schytám za všechno – rozhovor s Petrom Vizinom, magazín Hospodářských novin Víkend (2008)

 Zdroj 

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí dabingoví herci
Kategória:Českí gitaristi
Kategória:Českí speváci
Kategória:Držitelia Ceny Thálie
Kategória:Osobnosti z Ostravy